|  |  |
| --- | --- |
|  | 22. december 2015Pressemeddelelse |
|   | Forskning og FormidlingFormidling41 20 60 27Mads.hendrich@natmus.dk@natmus.dk |

**Grønlands fortid i tegneserieform på Nationalmuseet**

Kom og få fortalt Grønlands historie i tegneserieform, når Nationalmuseet åbner op for udstillingen Qanga den 22. december.

Forestil dig fortiden fortalt i en serie grafiske noveller. Sådan arbejder den grønlandske billedkunstner, tegner og grafiker Nuka K. Godfredsen (f. 1970), som i sit igangværende firebindsværk, *Oqaluttuaq* (*Fortællinger*), er i færd med at fortælle Grønlands forhistorie i tegneserieform.

Fra de første indvandringer til det nye, store land for over 4500 år siden, henover inuitternes tilværelse i 1100-tallet, til mødet med de dansk-norske missionærer i 1700-tallet.

Udstillingen *Qanga* – *Tegnet fortid* viser et udvalg af Godtfredsens tegninger.

På Nationalmuseet er udstillingen fordelt på to rum. I det ene af rummene kan man se tegninger fra bind nr. 2 i serien, *Hermelinen*, mens man i det andet kan se et interview, som seniorforsker og museumsinspektør Martin Appelt har lavet med tegneren.

Desuden vil nogle af Godtfredsens nyeste værker blive projekteret op på væggene, så man kan sidde i udstillingsrummet og nyde de flotte tegninger i et stort format. Der vil også være tegneserier, som de besøgende kan læse i. Og endelig kan man i en montre se en række originaltegninger fra tredje og seneste bind i serien, *Gaven*.

Der er gratis adgang til udstillingen, som løber fra d. 22. december til 28. marts 2016. Tidligere har den kunnet opleves på Nordatlantens Brygge, i Japan og i Grønland.

**For yderligere oplysninger kontakt:**

Mads Hendrich, presseansvarlig på aktiviteter, tlf. 41 20 60 27 / mail:

Mads.Hendrich@natmus.dk